Από το κεντρικό μενού, πατώντας το γκρι κουμπί Dictionary έχετε πρόσβαση σε ένα διαδραστικό και ιδιαίτερο εύχρηστο λεξικό με τις άγνωστες λέξεις ολόκληρου του βιβλίου. Ειδικά στις ασκήσεις Vocabulary του Coursebook και του Workbook, έχετε πρόσβαση σε ένα λεξικό που περιέχει μόνο τις λέξεις του κεφαλαίου στο οποίο βρίσκεστε πατώντας το ακόλουθο εικονίδιο που βρίσκετε στην μπάρα πλοήγησης.
Στο λεξικό περιλαμβάνονται ακουστικό αρχείο των λέξεων (audio), το μέρος του λόγου που ανήκουν (part of speech), η ερμηνεία τους στα Ελληνικά (definition), ένα παράδειγμα στα Αγγλικά (example) και ο αριθμός του κεφαλαίου στο οποίο εμφανίζονται (Unit). Πατώντας το μεγάφωνο που βρίσκεται αριστερά σε κάθε λέξη (στη στήλη Audio) έχετε τη δυνατότητα να την ακούσετε. Πατώντας τη λέξη Word (κεφαλίδα της δεύτερης στήλης), μπορείτε να βάλετε τις λέξεις σε αλφαβητική σειρά ενώ πατώντας τη λέξη Definition (κεφαλίδα της τέταρτης στήλης), βάζετε σε αλφαβητική σειρά την ερμηνεία των λέξεων στα Ελληνικά. Κάνοντας κλικ στη λέξη Unit (κεφαλίδα της τελευταίας στήλης) μπορείτε να κατηγοριοποιήσετε τις λέξεις ανά κεφάλαιο. Εάν χρειαστεί, χρησιμοποιήστε τις μπάρες κυλίσεως για να δείτε ολόκληρο το περιεχόμενο του παράθυρου. Επίσης, μπορείτε να μεγαλώσετε ή να μικρύνετε το πλάτος της κάθε στήλης τοποθετώντας το ποντίκι ή το πενάκι σας στο δεξί όριο (κάθετη γραμμή) της κάθε στήλης στο ύψος της κεφαλίδας. Ο κέρσορας τότε μετατρέπεται σε διπλό βελάκι (δεξιά-αριστερά). Κρατώντας πατημένο το πενάκι ή το αριστερό κουμπί του ποντικιού, σύρετε τον κέρσορα δεξιά ή αριστερά όσο επιθυμείτε. Επιλέγοντας το hide word που βρίσκετε πάνω από τον πίνακα κρύβετε τις λέξεις στα Αγγλικά. Πατήστε ξανά το ίδιο κουμπί για να τις επανεμφανίσετε. Εναλλακτικά, μπορείτε να κρύψετε ή να επανεμφανίσετε μια συγκεκριμένη λέξη ή λέξεις, κάνοντας κλικ πάνω στην ίδια την λέξη/λέξεις. Μπορείτε, επίσης, να επιλέξετε το hide definition ή το hide example για να κρύψετε και να επανεμφανίσετε τη μετάφραση των λέξεων στα Ελληνικά ή το παράδειγμα στα Αγγλικά. Εναλλακτικά, κάντε κλικ σε μία συγκεκριμένη μετάφραση (ή παράδειγμα) για να την κρύψετε ή να την επανεμφανίσετε. Εάν επιθυμείτε να ψάξετε μια συγκεκριμένη λέξη, τότε πληκτρολογήστε την (στο πληκτρολόγιο του ηλεκτρονικού υπολογιστή σας) στο πεδίο αναζήτησης (search). Πατήστε enter στο πληκτρολόγιό σας και θα εμφανιστούν όλα τα δεδομένα που περιέχουν τη λέξη που ψάχνετε. Πατώντας το Α+ ή το Α- μπορείτε να μεγαλώσετε ή να μικρύνετε αντίστοιχα το μέγεθος των γραμμάτων. Ανάλογα με το μέγεθος της γραμματοσειράς και του παράθυρου, εμφανίζονται μπάρες κυλίσεως, τις οποίες μπορείτε να χρησιμοποιήσετε, για να δείτε ολόκληρο το περιεχόμενο του παράθυρου. Η παύλα, στην πάνω δεξιά γωνία του Dictionary, σας δίνει τη δυνατότητα να ελαχιστοποιήσετε το παράθυρο, χωρίς να το κλείσετε. Το τετράγωνο, στην πάνω δεξιά γωνία του Dictionary, μεγαλώνει στο μέγιστο το παράθυρο ή το επαναφέρει στις αρχικές του διαστάσεις. Μπορείτε, επίσης, να επιλέξετε εσείς το μέγεθος του παράθυρου που επιθυμείτε, κρατώντας πατημένο το πενάκι σας ή το αριστερό κουμπί του ποντικιού σας και σέρνοντας την κάτω δεξιά γωνία του παράθυρου. Το Χ, στην πάνω δεξιά γωνία του Dictionary, κλείνει το παράθυρο. Κάντε κλικ στο σύμβολο με τα δύο βελάκια σε σχήμα σταυρού στην πάνω αριστερή γωνία του Dictionary, κινήστε το πενάκι ή το ποντίκι και κάντε πάλι κλικ όπου επιθυμείτε, ώστε να τοποθετήσετε το Dictionary σε οποιοδήποτε σημείο σας βολεύει. Πρόσβαση στο Dictionary έχετε και από το κουμπί Contents που βρίσκεται στην μπάρα πλοήγησης. Διαβάστε περισσότερα στην κατηγορία ΜΠΑΡΑ ΠΛΟΗΓΗΣΗΣ.