Από το κεντρικό μενού, πατώντας το κουμπί Extra Tasks αποκτάτε πρόσβαση στο μενού των επιπλέον ασκήσεων ανά κεφάλαιο. Πρόκειται για ασκήσεις επιπέδου που δεν περιλαμβάνονται στα βιβλία της σειράς και μπορούν να χρησιμοποιηθούν για εξάσκηση και περαιτέρω κατανόηση και αφομοίωση. Κάνοντας κλικ στο μοβ πλαίσιο με τον αριθμό του κεφαλαίου που επιθυμείτε, εμφανίζεται ένα αναπτυσσόμενο μενού από το οποίο επιλέγετε την άσκηση που θέλετε (Reading Task, Vocabulary Tasks, Grammar Tasks). Τα extra tasks είναι όλα διαδραστικά. Επιπλέον, οι μαθητές σας έχουν τη δυνατότητα να ελέγξουν τις απαντήσεις τους, πατώντας το κουμπί CHECK.
Στο Reading Task του κάθε κεφαλαίου, έχετε πρόσβαση στο αντίστοιχο κείμενο πατώντας αυτό το εικονίδιο στην μπάρα πλοήγησης. Το interactive e-book έχει σχεδιαστεί έτσι ώστε η μετάβαση από το Coursebook ή το Workbook ενός κεφαλαίου στα extra tasks του συγκεκριμένου κεφαλαίου να γίνεται εύκολα και ταχύτατα. Σε οποιοδήποτε σημείο του e-book και να βρίσκεστε, πατώντας το κουμπί Extra Tasks από την μπάρα πλοήγησης, εμφανίζεται αναπτυσσόμενο μενού απ' όπου μπορείτε να επιλέξετε την άσκηση που επιθυμείτε. Πρόσβαση στα Extra Tasks έχετε και από το κουμπί Contents που βρίσκετε στην μπάρα πλοήγησης. Διαβάστε περισσότερα στην κατηγορία ΜΠΑΡΑ ΠΛΟΗΓΗΣΗΣ.