Το κουμπί της μπάρας εργαλείων είναι πάντα ορατό στην μπάρα πλοήγησης για να έχετε εύκολη και γρήγορη πρόσβαση σε επιπλέον δυνατότητες. Κάντε κλικ στο κουμπί αυτό για να εμφανιστεί το μπλε πλαίσιο με τα εργαλεία. Για να κλείσετε την μπάρα, πατήστε το Χ που βρίσκεται πάνω δεξιά στο πλαίσιο της μπάρας εργαλείων. Κάντε κλικ στο σύμβολο με τα δύο βελάκια σε σχήμα σταυρού στην πάνω αριστερή γωνία του πλαισίου της μπάρας, κινήστε το πενάκι ή το ποντίκι και κάντε πάλι κλικ όπου επιθυμείτε, ώστε να τοποθετήσετε τη μπάρα σε οποιοδήποτε σημείο σας βολεύει. Όταν ανοίγει η μπάρα, ως προεπιλογή είναι πατημένο το κουμπί με το ποντίκι. Επιλέξτε οποιαδήποτε εργαλείο χρειάζεστε. Όταν τελειώσετε με την μπάρα εργαλείων, πριν την κλείσετε, βεβαιωθείτε πως έχετε πατήσει το εικονίδιο με το ποντίκι. Τα εργαλεία της μπάρας είναι:
Μολύβι: Πατήστε στο εικονίδιο με το μολύβι και επιλέξτε μία από τις τέσσερις επιλογές πάχους της μύτης του μολυβιού για να γράψετε.
Πινέλο: Πατήστε στο εικονίδιο με το πινέλο και επιλέξτε μία από τις τέσσερις επιλογές πάχους του πινέλου για να χρωματίσετε.
Παλέτα χρωμάτων: Κάνοντας κλικ στο εικονίδιο με την παλέτα, έχετε 10 διαφορετικές επιλογές χρώματος. Επιλέξτε όποιο χρώμα θέλετε για να γράψετε ή να χρωματίσετε. Μπορείτε να επιλέξετε πόσο έντονο ή αχνό θα είναι το χρώμα της παλέτας, κάνοντας κλικ στα βέλη που βρίσκονται στο κουτί με τα ποσοστά (100% πολύ έντονο, 10% πολύ αχνό). Επιλέξτε μεταξύ 20% και 40%, σε περίπτωση που θέλετε να επισημάνετε λέξεις ή προτάσεις.
Γόμα: Πατήστε στο εικονίδιο με τη γόμα και επιλέξτε μία από τις τέσσερις επιλογές πάχους της γόμας για να σβήσετε ό,τι επιθυμείτε.
Σκούπα: Πατήστε αυτό το εικονίδιο για να σβήσετε μονομιάς ό,τι έχετε γράψει με το μολύβι ή με το πινέλο.
Αριστερό/δεξί βέλος: Κάντε κλικ στο βέλος με φορά προς τα αριστερά, για να αναιρέσετε την τελευταία ή τις τελευταίες κινήσεις σας. Κάντε κλικ στο βέλος με φορά προς τα δεξιά, για να επαναλάβετε την τελευταία ή τις τελευταίες κινήσεις σας.
Μεγεθυντικός φακός: Πατήστε τον μεγεθυντικό φακό με το συν ή το πλην για να μεγεθύνετε ή να μικρύνετε μέρος της εικόνας που έχετε στην οθόνη σας. Εναλλακτικά, μπορείτε να επιλέξετε οι ίδιοι το ποσοστό μεγέθυνσης/σμίκρυνσης που επιθυμείτε κάνοντας κλικ στα βέλη που βρίσκονται στο κουτί με τα ποσοστά (ελάχιστο 100% - μέγιστο 500%). Ο κέρσορας μετατρέπεται σε χεράκι, το οποίο μπορείτε να πατήσετε, και σύροντας να μετακινήσετε την εικόνα σε όποιο σημείο της οθόνης επιθυμείτε.
Υπόμνημα (λευκό τετράγωνο): Πατήστε αυτό το κουμπί για να εμφανίσετε μια άδεια επιφάνεια, που μπορεί να χρησιμοποιηθεί ως σημειωματάριο. Μπορείτε να μεγαλώσετε ή να μικρύνετε την επιφάνεια όσο θέλετε, κρατώντας πατημένο το αριστερό κουμπί του ποντικιού σας (ή το πενάκι) και σέρνοντας την κάτω δεξιά γωνία της επιφάνειας. Κάνοντας κλικ ξανά στο υπόμνημα εμφανίζετε όσες καινούργιες άδειες επιφάνειες θέλετε. Κάντε κλικ στο σύμβολο με τα δύο βελάκια σε σχήμα σταυρού στην πάνω αριστερή γωνία του σημειωματάριου, κινήστε το πενάκι ή το ποντίκι σας και κάντε πάλι κλικ όπου επιθυμείτε, ώστε να το τοποθετήσετε σε οποιοδήποτε σημείο σας βολεύει. Πατήστε το Χ στην πάνω δεξιά γωνία για να κλείσετε το κάθε σημειωματάριο.
Χρονόμετρο: Πατώντας το κουμπί αυτό έχετε πρόσβαση στις λειτουργίες του χρονομέτρου. Για να κλείσετε το χρονόμετρο, πατήστε το Χ στην πάνω δεξιά γωνία. Κάντε κλικ στο σύμβολο με τα δύο βελάκια σε σχήμα σταυρού στην πάνω αριστερή γωνία του χρονομέτρου, κινήστε το πενάκι ή το ποντίκι σας και κάντε πάλι κλικ όπου επιθυμείτε, ώστε να το τοποθετήσετε σε οποιοδήποτε σημείο σας βολεύει.
Λειτουργία μέτρησης (προεπιλογή): Ως προεπιλογή, το χρονόμετρο που εμφανίζεται είναι σε λειτουργία μέτρησης (είναι επιλεγμένο το γκρι πλαίσιο που γράφει “counter”). Για να ξεκινήσει η μέτρηση, πατήστε το άσπρο βέλος (play). Κατά τη διάρκεια της μέτρησης, το άσπρο βέλος γίνεται δύο παράλληλες άσπρες γραμμές (pause). Πατώντας τες μπορείτε να σταματήσετε τη μέτρηση. Για να συνεχίσετε από το σημείο που είχατε σταματήσει, ξαναπατήστε play. Για να ξαναξεκινήσετε τη μέτρηση από το μηδέν, πατήστε το δεύτερο κουμπί με το στρογγυλό άσπρο βέλος.
Λειτουργία αντίστροφης μέτρησης: Επιλέξτε τη λειτουργία αντίστροφης μέτρησης κάνοντας κλικ στο γκρι πλαίσιο που γράφει “countdown”. Για να ορίσετε τον χρόνο που θέλετε, πατήστε τα μικρά γκρι βέλη που βρίσκονται πάνω και κάτω από τους αριθμούς. Όταν είστε έτοιμοι, πατήστε το άσπρο βέλος (play). Κατά τη διάρκεια της αντίστροφης μέτρησης, το άσπρο βέλος γίνεται δύο παράλληλες άσπρες γραμμές (pause). Πατώντας τες μπορείτε να σταματήσετε την αντίστροφη μέτρηση. Για να συνεχίσετε από το σημείο που είχατε σταματήσει, ξαναπατήστε play.