Από το κεντρικό μενού του e-book, πατώντας το κουμπί Games αποκτάτε πρόσβαση στα παιχνίδια του κάθε κεφαλαίου. Πρόκειται για παιχνίδια που μπορούν να χρησιμοποιηθούν για εξάσκηση και περαιτέρω κατανόηση και αφομοίωση λεξιλογίου και γραμματικών φαινομένων. Μπορείτε να τα χρησιμοποιήσετε όποτε έχετε χρόνο αλλά και όποτε κρίνετε πως οι μαθητές σας έχουν ανάγκη από λίγη δημιουργική χαλάρωση. Πατώντας το κεφαλαίο που επιθυμείτε, εμφανίζεται το υπομενού των παιχνιδιών του συγκεκριμένου κεφαλαίου. Τα παιχνίδια Game 1 και Game 2 είναι παιχνίδια λεξιλογίου ενώ τα Game 3 και Game 4 είναι παιχνίδια γραμματικής. Κάνοντας κλικ στο παιχνίδι που επιθυμείτε, εμφανίζεται στην οθόνη σας το αντίστοιχο παιχνίδι. Τα παιχνίδια έχουν σκορ που αναγράφεται στην πάνω δεξιά γωνία της οθόνης. Με την ολοκλήρωση της πρώτης προσπάθειας, εμφανίζεται ένα μοβ βελάκι προς τα δεξιά που πατώντας το εμφανίζει το επόμενο ερώτημα. Όταν εμφανιστεί και το τελευταίο ερώτημα, το βελάκι γίνεται στρογγυλό και πατώντας το μπορείτε να ξεκινήσετε το ίδιο παιχνίδι από την αρχή. Μπορείτε να πλοηγηθείτε από παιχνίδι σε παιχνίδι ενός κεφαλαίου πατώντας τα γκρι βελάκια (δεξί/αριστερό) που βρίσκονται στην μπάρα πλοήγησης. Το interactive e-book έχει σχεδιαστεί έτσι ώστε η μετάβαση από το Coursebook ή το Workbook ενός κεφαλαίου στα παιχνίδια του συγκεκριμένου κεφαλαίου να γίνεται εύκολα και ταχύτατα. Σε οποιοδήποτε σημείο του e-book και να βρίσκεστε, πατώντας το κουμπί Games από την μπάρα πλοήγησης, εμφανίζεται αναπτυσσόμενο μενού απ' όπου μπορείτε να επιλέξετε το παιχνίδι που επιθυμείτε. Πρόσβαση στα παιχνίδια έχετε και από το κουμπί Contents που βρίσκετε στην μπάρα πλοήγησης. Διαβάστε περισσότερα στην κατηγορία ΜΠΑΡΑ ΠΛΟΗΓΗΣΗΣ.