Από το κεντρικό μενού του e-book, πατώντας το κουμπί Videos αποκτάτε πρόσβαση σε 10 βίντεο, παραγωγές της HILLSIDE PRESS. Πρόκειται για βίντεο επιπέδου που μπορούν να χρησιμοποιηθούν για εξάσκηση και περαιτέρω κατανόηση προφορικού λόγου και αφομοίωση λεξιλογίου και γραμματικών φαινομένων. Μπορείτε να τα χρησιμοποιήσετε όποτε έχετε χρόνο αλλά και όποτε κρίνετε πως οι μαθητές σας έχουν ανάγκη από λίγη δημιουργική χαλάρωση. Παρόλαυτά, τόσο το λεξιλόγιο όσο και τα γραμματικά φαινόμενα που χρησιμοποιούνται στο κάθε βίντεο ακολουθούν σε γενικές γραμμές τη ροή του Coursebook. Είναι λοιπόν προτιμότερο να παρακολουθήσετε το κάθε βίντεο αφού θα έχετε ολοκληρώσει κάποια σχετικά κεφάλαια. Επιπλέον, τα πέντε βίντεο που βρίσκονται στην αριστερή στήλη του υπομενού, συνοδεύονται από δραστηριότητες που σχετίζονται με το βίντεο αλλά και που διευρύνουν τον ορίζοντα των μαθητών. Ερωτήσεις κατανόησης του βίντεο, ερωτήσεις που προκαλούν συζήτηση για περαιτέρω εξάσκηση στην παραγωγή προφορικού λόγου, παιχνίδια και projects είναι μερικά από τα παραδείγματα των δραστηριοτήτων αυτών. Για να δείτε ένα βίντεο, από το μενού των βίντεο πατήστε τον τίτλο του βίντεο που θέλετε να παρακολουθήσετε. Στο ξεχωριστό παράθυρο που εμφανίζεται, για να ξεκινήσει το βίντεο, πατήστε το άσπρο βέλος (play). Κατά τη διάρκεια του βίντεο, το άσπρο βέλος γίνεται δύο παράλληλες άσπρες γραμμές (pause). Πατώντας τες μπορείτε να σταματήσετε προσωρινά το βίντεο. Για να συνεχίσετε από το σημείο που είχατε σταματήσει, ξαναπατήστε play. Με το λευκό τετράγωνο (stop) σταματάτε εντελώς το βίντεο. Πατώντας το μεγαφωνάκι κλείνετε εντελώς ή δυναμώνετε τον ήχο του βίντεο. Οι μικρές πράσινες γραμμές σας δίνουν τη δυνατότητα να αυξομειώσετε τον ήχο όσο εσείς θέλετε. Για να προχωρήσετε γρήγορα προς τα εμπρός ή προς τα πίσω το βίντεο, μπορείτε είτε να πατήσετε τα διπλά άσπρα βέλη (δεξιά/αριστερά) ή να κάνετε κλικ και ταυτόχρονα να σύρετε προς τα δεξιά ή προς τα αριστερά το άσπρο παραλληλόγραμμο. Η παύλα, στην πάνω δεξιά γωνία του παράθυρου, σας δίνει τη δυνατότητα να το ελαχιστοποιήσετε, χωρίς να το κλείσετε. Το τετράγωνο, στην πάνω δεξιά γωνία του παράθυρου, μεγαλώνει στο μέγιστο το παράθυρο ή το επαναφέρει στις αρχικές του διαστάσεις. Το Χ, στην πάνω δεξιά γωνία, κλείνει το παράθυρο. Κάντε κλικ στο σύμβολο με τα δύο βελάκια σε σχήμα σταυρού στην πάνω αριστερή γωνία του παράθυρου, κινήστε το πενάκι ή το ποντίκι και κάντε πάλι κλικ όπου επιθυμείτε, ώστε να τοποθετήσετε το παράθυρο σε οποιοδήποτε σημείο σας βολεύει. Πρόσβαση στα βίντεο έχετε και από το κουμπί Contents που βρίσκετε στην μπάρα πλοήγησης. Διαβάστε περισσότερα στην κατηγορία ΜΠΑΡΑ ΠΛΟΗΓΗΣΗΣ.