Όλες οι ασκήσεις στο Coursebook και στο Workbook αλλά και τα Extra Tasks είναι διαδραστικές. Ανάλογα με τον τύπο της άσκησης και τους στόχους της, εμφανίζονται επιπλέον κουμπιά ή εικονίδια, απαραίτητα για τη σωστή λειτουργία των ασκήσεων. Έτσι, πατώντας το κουμπί Show answers που βρίσκεται κάτω από τις ασκήσεις εμφανίζονται αυτόματα οι απαντήσεις. Πατώντας το κουμπί Restart σβήνουν οι απαντήσεις και μπορείτε να ξανακάνετε την άσκηση.
Σε ορισμένες περιπτώσεις, όπου είναι απαραίτητο να χωριστεί η άσκηση σε περισσότερα τμήματα, μέσα στην άσκηση εμφανίζονται αυτά τα βελάκια. Έτσι μπορείτε να μεταφερθείτε στα επόμενα ή τα προηγούμενα τμήματα της άσκησης εύκολα.
Σε ορισμένες ασκήσεις εμφανίζεται το εικονίδιο αυτό. Πατήστε το και θα εμφανιστεί η απάντηση της συγκεκριμένης ερώτησης. Chats & Reading Texts
Πατώντας το Α+ ή το Α- που βρίσκετε πάνω δεξιά στην οθόνη σας μπορείτε να μεγαλώσετε ή να μικρύνετε αντίστοιχα το μέγεθος των γραμμάτων του κειμένου. Χρησιμοποιήστε τις μπάρες κυλίσεως για να δείτε ολόκληρο το κείμενο.
Επιλέγοντας το κουμπί Hide Text μπορείτε να “θολώσετε” το κείμενο ώστε να μην είναι ευανάγνωστο εστιάζοντας περισσότερο στην κατανόηση προφορικού λόγου (listening).
Επιλέγοντας το κουμπί Vocabulary εμφανίζονται στο κείμενο, σε κόκκινο χρώμα, οι λέξεις που είναι απαραίτητες για την κατανόηση του κειμένου. Κάνοντας κλικ σε κάθε μία λέξη, μπορείτε να δείτε τι μέρος του λόγου είναι, την ερμηνεία της στα Ελληνικά, ένα παράδειγμα στα Αγγλικά και να ακούσετε τον τρόπο που προφέρεται πατώντας το μεγάφωνο. Για να κλείσετε το γκρι πλαίσιο της κάθε λέξης πατήστε το Χ που βρίσκεται στην πάνω δεξιά γωνία του πλαισίου.
Τα κείμενα των chats και των texts έχετε πάντα την δυνατότητα να τα ακούσετε χρησιμοποιώντας τον player που βρίσκεται κάτω αριστερά.
Για να ακούσετε ένα κείμενο, πατήστε το άσπρο βέλος (play). Κατά τη διάρκεια της ακρόασης, το άσπρο βέλος γίνεται δύο παράλληλες άσπρες γραμμές (pause). Πατώντας τες μπορείτε να σταματήσετε προσωρινά την ακρόαση. Για να συνεχίσετε από το σημείο που είχατε σταματήσει, ξαναπατήστε play. Με το λευκό τετράγωνο (stop) σταματάτε εντελώς την ακρόαση. Πατώντας το μεγαφωνάκι κλείνετε εντελώς ή δυναμώνετε τον ήχο του κειμένου. Οι μικρές πράσινες γραμμές σας δίνουν τη δυνατότητα να αυξομειώσετε τον ήχο όσο εσείς θέλετε. Για να προχωρήσετε γρήγορα προς τα εμπρός ή προς τα πίσω το κείμενο, μπορείτε είτε να πατήσετε τα διπλά άσπρα βέλη (δεξιά/αριστερά) ή να κάνετε κλικ και ταυτόχρονα να σύρετε προς τα δεξιά ή προς τα αριστερά το μικρό πράσινο τριγωνάκι. Out and About
Πατώντας το Α+ ή το Α- μπορείτε να μεγαλώσετε ή να μικρύνετε αντίστοιχα το μέγεθος των γραμμάτων του κειμένου. Χρησιμοποιήστε τις μπάρες κυλίσεως για να δείτε ολόκληρο το κείμενο.
Επιλέγοντας το κουμπί Vocabulary εμφανίζονται στο κείμενο, σε κόκκινο χρώμα, οι λέξεις που είναι απαραίτητες για την κατανόηση του κειμένου. Κάνοντας κλικ σε κάθε μία λέξη, μπορείτε να δείτε τι μέρος του λόγου είναι, την ερμηνεία της στα Ελληνικά, ένα παράδειγμα στα Αγγλικά και να ακούσετε τον τρόπο που προφέρεται πατώντας το μεγάφωνο. Για να κλείσετε το γκρι πλαίσιο της κάθε λέξης πατήστε το Χ που βρίσκεται στην πάνω δεξιά γωνία του πλαισίου. Λέξεις ή γράμματα με έντονο φούξια χρώμα
Σε πολλές περιπτώσεις, οι οδηγίες των ασκήσεων περιλαμβάνουν λέξεις ή γράμματα με έντονο φούξια χρώμα που υποδηλώνει ότι αυτές οι λέξεις ή τα γράμματα είναι ενεργά. Έτσι, ο μαθητής μπορεί να κάνει κλικ πάνω τους και να ολοκληρώσει την άσκηση. EXTRA! στο τμήμα Vocabulary
Έχετε τη δυνατότητα να ακούσετε τις λέξεις ή φράσεις που περιέχονται στο Extra! πατώντας πάνω τους με το ποντίκι ή το πενάκι σας. Pronunciation στο τμήμα Speaking
Έχετε τη δυνατότητα να ακούσετε τις λέξεις ή φράσεις του pronunciation πατώντας πάνω τους με το ποντίκι ή το πενάκι σας. Riddles
Πατώντας το πράσινο μεγαφωνάκι έχετε τη δυνατότητα να ακούσετε την ερώτηση και την απάντηση του αινίγματος. Jokes
Πατώντας το μεγαφωνάκι μπορείτε να ακούσετε την ερώτηση και την απάντηση του ανέκδοτου.